kardosdrur/scandi-wiki huggingface dataset:
UEFA Champions League 2007-08

UEFA Champions League 2007-08 var den 16. sæson af UEFA's højest rangerede turnering for europæiske fodboldklubber; UEFA Champions League og den 53. version af det europæiske mesterskab for klubhold. Turneringen blev vundet af Manchester United, der i finalen den 21. maj 2008 på Luzjniki Stadion i Moskva slog Chelsea. Dette var den første finale nogensinde med to engelske hold.

Kvalifikationsrunder

Første kvalifikationsrunde 
Lodtrækningen til første kvalifikationsrunde blev fortaget den 29. juni 2007 i Nyon, Schweiz af UEFA's generalsekretær David Taylor og chefen for UEFA's klubturneringer Michele Centenaro. De første kampe blev spillet den 17. og 18. juli og returkampene den 24. og 25. juli.

|}

Anden kvalifikationsrunde 
Lodtrækningen til første kvalifikationsrunde blev fortaget den 29. juni 2007 i Nyon, Schweiz af UEFA's generalsekretær David Taylor og chefen for UEFA's klubturneringer Michele Centenaro. De første kampe blev spillet den 31. juli og 1. august og returkampene den 7. og 8. august.

|}

Tredje kvalifikationsrunde 
Lodtrækningen til første kvalifikationsrunde blev fortaget den 3. august 2007 i Nyon, Schweiz af UEFA's generalsekretær David Taylor og chefen for UEFA's klubturneringer Michele Centenaro. De første kampe blev spillet den 14. og 15. august og returkampene den 28. og 29. august. Pga. Antonio Puertas død blev Sevillas hjemmekamp mod AEK Athen dog udskudt til den 3. september.

|}

Gruppespil 
Lodtrækningen til gruppespillet blev foretaget den 30. august 2008 i Monaco. Kampene blev spillet fra den 18. september 2007 til 12. december 2007.

Gruppe A

Gruppe B

Gruppe C

Gruppe D

Gruppe E

Gruppe F

Gruppe G

Gruppe H

Slutspil 

Fra ottendedelsfinalerne til og med semifinalerne spiller holdene to kampe mod hinanden på henholdsvis hjemme- og udebane. I ottendelsfinalerne møder gruppevinderne en andenplads fra en anden gruppe.

Lodtrækningen til ottendedelsfinalerne fandt sted den 21. december 2007 i Nyon, Schweiz, mens lodtrækningen til kvartfinalerne og semifinalerne blev foretaget den 14. marts 2008 samme sted.

Overblik

Ottendedelsfinaler 
De første kampe blev spillet den 19. og 20. februar, mens returkampene blev spillet den 4. og 5. marts. Inters hjemmekamp mod Liverpool blev dog udskudt til den 11. marts, da også AC Milan benyttede San Siro.

|}

Kvartfinaler 
De første kampe blev spillet den 1. og 2. april, mens returkampene blev spillet den 8. og 9. april.

|}

Semifinaler 
De første kampe blev spillet den 22. og 23. april, mens returkampene blev spillet den 29. og 30. april.

|}

Finale

Topscorere 

Kilde:

Referencer

Eksterne henvisninger 

 UEFA.com
 Bestemmelser for denne sæson

 
Fodboldsæson 2007-08
Seat Exeo

SEAT Exeo (type 3R) var en stor mellemklassebil bygget af SEAT mellem foråret 2009 og midten af 2013. Navnet var afledt af det latinske ord Exire ("gå ud fra") og betød, at modellen i SEAT's modelprogram var placeret over Toledo.

Historie 
Exeo blev præsenteret i oktober 2008 på Paris Motor Show. Oprindeligt skulle modellen have været solgt under navnet SEAT Bolero ligesom prototypen. Ud over den i marts 2009 introducerede sedan tilkom stationcarversionen Exeo ST i august måned samme år.

Teknisk set svarede SEAT Exeo rigtig meget til Audi A4 B7. Det rå karrosseri, drivlinien og undervognen var identiske. Flere af motorerne kom fra Audi A4 B8, og undervognen blev optimeret. Forskellene begrænsede sig til det af SEAT's chefdesigner Luc Donckerwolke designede frontdesign, de ligeledes nydesignede bagklappe til begge karrosserivarianter samt sidespejlene. Instrumentbrættet svarede til Audi A4 Cabriolet. Begge karrosserivarianter blev produceret på de fra Ingolstadt flyttede produktionsfaciliteter i Martorell, Spanien. Transporten af produktionsfaciliteterne foregik med 1.200 lastbilslæs.

Exeo blev ikke officielt markedsført i Danmark.

Facelift 
I september 2011 blev der på Frankfurt Motor Show præsenteret en faceliftet udgave af Exeo. Bilen fik en ny våbenformet kølergrill, og de dyrere udstyrsvarianter blev udstyret med xenonforlygter og LED-dagkørelys. Den anden vigtige nyhed i faceliftet var introduktionen af start/stop-system til reducering af brændstofforbruget.

I maj 2013 blev produktionen af Exeo indstillet uden efterfølger.

Tekniske data

Noter

Eksterne henvisninger 

Exeo
Store mellemklassebiler
Stationcars
Forhjulstrukne biler
Biler introduceret i 2009
Biler fra 2000'erne
Biler fra 2010'erne
Øster Hornum Kirke

Øster Hornum Kirke i Aalborg Stift ligger højt placeret i landskabet over den gamle landsby Øster Hornum, der engang var herredsby, hvorfor kirken er af anseelig størrelse.

Den er opført i 1100-tallet, ifølge overleveringer i 1172, og dens længde er afsat til nøjagtigt 100 fod, men således at sydvæggen er en fod længere end nordvæggen, hvorved østgavlen har fået en (tilsigtet) skævhed i forhold til midteraksen.

Kirken er oprindelig opført uden tårn, og kir­kerummet forsynet med almindeligt, noget lavere bjælkeloft. Rummets vægge har kun haft fire små vinduer, hvorfor lyset fra det større vindue i apsis mod øst ned over alteret har domineret. Som siddeplads har der kun været en muret bænk langs vægge­ne. Foruden den nuværende norddør har der også været en dør i sydmuren, beregnet for henholdsvis kvinder og mænd.

Kirkens døbefont er lige så gammel som kirken. Det er en stor anselig font, der udvendig er prydet af fire løvefigurer, hvoraf de to har katteansigt og to nærmest har bidsk abeansigt. Mellem løveparrene er indsat et udhugget menneskeansigt.

I begyndelsen af 1200-tallet har kirken fået sin første tilbygning i form af en såkaldt "forhal" mod vest, hvor nu tårnet står. Det er beregnet, at forhallen kan have haft to bueåbninger ind til skibet. Fra 1200 tallet findes to egetræsfigurer: Den ene forestillende Jomfru Maria med jesusbarnet og den anden (ifølge nutidig formodning) helgenen Sankt Kjeld fra Viborg.

I 1400-tallet skete en større ombygning, hvor forhallen blev nedrevet, og kirkerummet forsynedes med hvælvinger. Materialet fra forhallen blev anvendt til opførelsen af tårnet, hvilket tydeligt ses af indmurede profilsten i tårnrum­mets indervægge. Opmåling af disse sten ligger til grund for beregningerne af den tidligere forhals udformning. Der er dog også andet genbrugsmateriale i tårnet, muligvis fra den oprindelige Sørup Kirke.

Altertavlen er antagelig fra sidste halvdel af 1500-tallet, medens prædikestolen, der er fremstillet i Aalborg, er dateret 1604. På samme tid påbegyndtes der opstilling af bænke af ubehandlede fyrreplanker, og døbefonten blev flyttet frem i koret. Fyrretræsbænkene blev kasseret i 1881, og i 1938 flyttedes døbefonten til sin nuværende plads, idet prædikestolen samtidig blev flyttet over på den anden side af korbuen.

Kirkegården ligger i forbindelse med kirken, omgærdet af et gammelt stendige, og der opførtes i 1997 et graverhus med kapel nord for kirkegården.

Kirkens ejere
Efter reformationen i 1536 overgik kirken til kongens eje, og han afhændede den i 1649 til ejeren af Torstedlund, hvorefter den blandt mange andre har tilhørt herregården St. Restrup, overkrigsassessor Gyldendal, Kø­benhavn og agent Wibroe, Nibe, indtil den i 1910 overgik til selveje.

Eksterne henvisninger og kilder 

 Om Øster Hornum sogn på www.sogn.dk
 Henrik Gjøde Nielsen: Støvring Kirke, udgivet for Støvring Kirkes menighedsråd af Hals Museum, 2007. .
 Byggeår for kirker 
 Øster Hornum Kirke hos KortTilKirken.dk

Kirker i Rebild Kommune
Kirker i Aalborg Stift
Kirker i Aalborg Amt
Ringkjøbing Idrætsforening

Ringkjøbing Idrætsforening (forkortet Ringkjøbing IF, RIF) er en dansk idrætsforening hjemmehørende i den vestjyske by Ringkøbing. Klubben, som blev stiftet den 29. marts 1900, har atletik, fodbold, gymnastik og motion på programmet.

Fodboldafdelingens bedste mandskab spiller i -sæsonen i  og afvikler deres hjemmebanekampe på Alkjær Stadion. Tidligere har RIF spillet deres kampe på Kongevejens Stadion, af ringkøbingensere omtalt som King's Road. Førsteholdet spillede i 1919/20-sæsonen i landets bedste fodboldrække, hvor det blev til bronzemedaljer, men har sidenhen udelukkende spillet i de lavererangerende serier.

I sæsonen 2011/2012 sikrede Ringkjøbing Idrætsforening sig oprykning til 2. division Vest. Oprykningen blev en realitet, da de i sæsonens sidste kamp på udebane besejrede lokalrivalerne Holstebro Boldklub med hele 4-2.

Ekstern kilde/henvisning 
 Ringkjøbing IFs officielle hjemmeside

Noter 

Fodboldklubber under DBU Jylland
Atletikklubber i Danmark
Idrætsforeninger i Danmark
Idrætsforening
Etableret i 1900
Yangshan Deepwater Port

Yangshan Deepwater Port eller (Shanghai Deepwater Port) er en dybvandshavn. der ligger på en ø uden for Shanghai i Kina. Havnen består af en kæmpestor kajplads og flere containerterminaler. Den er forbundet med Shanghai via Donghaibroen. Havnen modtager mange af de varer, der skal til Shanghai og videre til det vestlige Kina.

Containerhavnen udgør den største del af Port of Shanghai, som også består af en havneterminaler ved Huangpu-floden og ved Yangtze.

Bygninger, konstruktioner og anlæg i Shanghai
Havne i Kina
Marxistisch-Leninistische Partei Deutschlands

Marxistisch-Leninistische Partei Deutschlands (MLPD) blev dannet i Vesttyskland i 1982 og var et tysk maoistisk parti. I dag er det en af de største smågrupper til venstre for Die Linke.

Partiet har ca. 300 medlemmer, det udsender en ugeavis der hedder Rote Fahne i omkring 7.500 eksemplarer. Partiets formand er Stefan Engel.

MLPD's ungdomsorganisation hedder Rebell.

Eksterne henvisninger 

Officiel hjemmeside for MLPD 
Ungdomsorganisationen Rebells hjemmeside
WRote Fahnes hjemmeside

Kommunistiske partier fra Tyskland
Etableret i 1982
Rok (fabeldyr)

En rok (persisk: رخ rokh) er i mytologien, en kæmpe fugl, som efter sigende er så stor, at den fodrer sine unger med elefanter. Den har sin oprindelse i persiske historier, men er nok mest kendt fra eventyret om Sindbad Søfareren fra Tusind og en Nat. 

Overnaturlige væsner
Mary Jane Watson

Mary Jane Watson er en fiktiv birolle, som medvirker i tegneserien Spider-Man, publiseret af Marvel Comics. Figuren optræder i de fleste Spider-Man sammenhænge, som henholdsvis ven, kæreste og i visse fortsættelser som kone (som Mary Jane Watson-Parker) til hovedpersonen, Peter Parker. Skabt af Stan Lee og tegneren John Romita, Sr., efter et par mindre optrædner og referencer, medvirkede hun som fuldt og fast i The Amazing Spider-Man #42 (november 1966).

Hun er afbilledet som en smuk grønøjet rødhåret pige, og har næsten altid været primære kærlighed af Spider-Mans alter ego, Peter Parker, i hvertfald i de sidste 20 år, trods stor konkurrence fra Gwen Stacy og Black Cat. Mary Janes relative fortid kunne først opleves i Amazing Spider-Man #259 og var helt færdiggjort i Gerry Conways grafiske roman The Amazing Spider-Man: Parallel Lives (januar 1990).

I dag bliver Mary Jane set som en vigtig del i Spider-Man sammenhænge og har været portrateret i de fleste slags underholdningskategorier. Hun har endda været hovedrollen i en del tegneserier og romaner, tilegnet unge piger. Skuespilleren Kirsten Dunst har spillet hende i de 3 film i Spider-Man-trilogien.

Fiktive personer
Spider-Man
Ali Baba og De fyrretyve Røvere

Ali Baba og De fyrretyve Røvere er en historie fra historiesamlingen Tusind og en Nat. Sammen med Aladdin og Sinbad er den en af de mest kendte historier derfra.

Herfra stammer citatet. "Sesam luk dig op", Ali Baba bruger til at åbne den hemmelige dør til røvernes grotte.

Tusind og en Nat
Johann Nestroy

Johann Nepomuk Eduard Ambrosius Nestroy (7. december 1801 – 25. maj 1862) var en østrigsk skuespiller, sanger, dramatiker og satiriker. Han studerede først jura, men vendte sig siden mod teaterverdenen. Han begyndte som operasanger på Hoftheater Wien i 1822. Fra 1823 til 1831 var han engageret på scener i Amsterdam, Brünn (Brno) og Graz indtil han returnerede til sin fødeby Wien, hvor han beskæftigede sig både med at opføre og skrive skuespil. Hans sammensatte karriere har givet ham tilnavnet "Østrigs Shakespeare".

Nestroys karriere som skuespilforfatter blev hurtigt en succes, og hans stykke Lumpacivagabundus fra 1833 blev populært hos Wiens teaterpublikum. Han blev en ledende skikkelse indenfor østrigsk kultur og han blev Ferdinand Raimunds efterfølger som den førende skikkelse på Volkstheater i Wien. Hvor Raimund koncentrerede sig om romantikken, benyttede Nestroy komedien til at parodiere og forholde sig kritisk til samfundet. Han skrev sine skuespil samtidig med, at Fyrst Metternich gennem sin stærke indflydelse på den østrigske kejser udøvede en konservativ og enevældig politik i landet, og han måtte konstant sørge for, at hans skuespilopsætning holdt sig på den rigtige side af censuren. Hans skuespil er fuld af ironi og ordspil, og hans karakterer blandede ofte den wienske dialekt med et knap så succesfuldt forsøg på et "dannet" sprog. Musik spillede en vigtig rolle i hans arbejde, hvor sangen bidrog til at udvikle skuespillets tema. Operetten, bl.a. i den form, som Johann Strauss d.y. gav den, har rødder hos Nestroy.

Nestroy var yderst produktiv og skrev over firs komedier i 1840'erne og 1850'erne. Blandt de vigtigste var de parodierende komedier Lumpacivagabundus, Liebesgeschichten und Heiratssachen, Der Talisman, Einen Jux will er sich machen og Der Zerrissene, der alle er kendtegnet ved deres samfundskritik og bidende satire.

Bl.a. H.C.Andersen, Johan Ludvig Heiberg og Jens Christian Hostrup er i deres komedier og vaudeviller inspireret af Nestroy.

Johann Nestroy døde i Graz i en alder af 61 år. Han ligger begravet på Wiener Zentralfriedhof

I Wien er Nestroyplatz (med den tilhørende U-banestation) opkaldt efter Johann Nestroy.

Kilder 
 Internationales Nestroy Zentrum Schwechat (Besøgt 21.05.2008)
 Karl Vocelka: Geschichte Österreichs, Kultur – Gesellschaft – Politik, Wilhelm Heine Verlag, München 2002,

Eksterne henvisninger 
 

 

Tysksprogede forfattere
Sangere fra Østrig
Dramatikere fra Østrig
Satirikere
Skuespillere fra Østrig
Rachel Weisz

Rachel Hannah Weisz (født 7. marts 1970) er en Oscarvindende engelsk skuespillerinde. Hun blev kendt for sin rolle i Hollywood-filmene Mumien og Mumien vender tilbage, og har siden medvirket i store filmroller. I 2006 vandt hun en Oscar for bedste kvindelige birolle for sin medvirken i The Constant Gardener. Hun spiller også med i The Fountain sammen med Hugh Jackman og i Definitely Maybe sammen med bl.a. Ryan Reynolds.
Rachel Weisz spiller også en kvindelig hovedrolle i "The Bourne Legacy" fra 2012.

Udvalgt filmografi

Referencer

Eksterne henvisninger 

 

Skuespillere fra England
Oscar for bedste kvindelige birolle
Jøder fra Storbritannien
Briter i 1900-tallet
Briter i 2000-tallet
Alumni fra University of Cambridge
Brenz

Brenz er er en flod i de tyske delstater Baden-Württemberg og Bayern, og en af Donaus bifloder fra venstre. Den har sit udspring i Brenztopf ved byen Königsbronn i  Landkreis Heidenheim i den østlige del af Schwäbische Alb.  Den løber 55 km før den munder ud i Donau ved Lauingen, et par kilometer vest for Dillingen. Den løber gennem byerne Königsbronn, Heidenheim, Giengen og Lauingen.

Floder i Baden-Württemberg
Floder i Bayern
Donaus bifloder
Avisen.dk

Avisen.dk er en dansk tabloid-netavis, der oprindeligt blev drevet af Nyhedsavisen og senere Freeway ApS. Den har været ejet 51 procent af det LO ejede A-Pressen og 49 procent af Freeway. I dag er den 100% ejet af Freeway. Ansvarshavende chefredaktør er Per Kuskner. 

Politisk er Avisen.dk tværpolitisk med fokus på politik, nyheder og underholdning. Udover redaktionen suppleres med nyhedsstof fra nyhedsbureauet Ritzau.

Kilder og eksterne henvisninger 
 Avisen.dk
 Baggrund om reetableringen af Avisen.dk

Noter 

Arbejderbevægelsen i Danmark
Netaviser fra Danmark
Freeway Holding
Günz

Günz er en flod i den tyske delstat Bayern, og en af Donaus bifloder. Den 55 km lange flod  har sit udspring ved Lauben hvor den vestlige og den østlige Günz løber sammen. Disse floder er 30 og 35 km lange og har deres udspring ved Obergünzburg i kommunen Untrasried (vestlige Günz) og sydøst for Günzach (østlige Günz). Ved Günzburg munder Günz ud i Donau.

Günz har et afvandingsareal på 710 km².

Günz har givet navn til Günzistiden.

Byer og landsbyer ved Günz 

Østlige Günz:
 Günzach
 Obergünzburg
 Ronsberg
 Engetried
 Markt Rettenbach
 Gottenau
 Sontheim
 Schlegelsberg
 Erkheim
Vestlige Günz:
 Hopferbach
 Ottobeuren
 Westerheim
Günz:
 Lauben (Unterallgäu)
 Günz
 Egg a.d.Günz
 Babenhausen
 Kettershausen
 Breitenthal (Schwaben)
 Deisenhausen
 Wattenweiler
 Ellzee
 Ichenhausen
 Kötz
 Günzburg

Eksterne henvisninger 

Floder i Bayern
Donaus bifloder
Floder i Landkreis Günzburg
Bayerische Voralpen

Bayerische Voralpen er en bjergkæde i Nordlige kalkalper i Alperne i Tyskland og Østrig. De stiger op fra de bayerske sletter mellem floderne Loisach i vest og Inn i øst. En lille del af Bayerische Voralpen ligger i Tyrol i Østrig.

Navnet må ikke forveksles med Bayerske Alper, eller bayerisches Alpenvorland, som dækker de bayerske dele af de nordlige Alper.

Deutscher Alpenverein afgrænser Bayerischen Voralpen til dette område: Voralpeområdet fra Murnau over Kochel am See, Bad Tölz til Rosenheim – Inn til Kiefersfelden – Kieferbach – Glemmbach – Ellbach – Kaiserhaus – Brandenberger Ache – Erzherzog-Johann-Klause – Sattelbach – Ampelsbach – Achenbach – Walchen – Isar til Krün – Kranzbach – Kankerbach – Garmisch-Partenkirchen – Loisach til Murnau.

Bortset fra bjergene længst mod vest, er der ingen bjerge over 2 000 meter i bjergkæden og der er kun få få kalkstensbjerge. Det høgeste bjerg er Krottenkopf på 2 086 meter over havet.

Kildehenvisninger

Eksterne henvisninger 

Bjerge i Tyskland
Bjergkæder i Alperne
Nordlige kalkalper
Cunipert

Cunipert (også: Cunibert, Cunincpert, ; ? – 700) var en langobardisk konge der regerede i sidste halvdel af det 6. århundrede – 688 – 700. Han var søn den tidligere konge Perctarit.

Cunipert var den første langobardiske konge der lod møntede mønter med sit ansigt på. Hans regeringstid var mærket af et oprør ledt af Alahis; en arianistisk hertug af Trento og Brescia, som også havde bekæmpet Cuniperts far, Perctarit, og nu igen indledte et oprør i 688 efter at Perctarit var død. Alahis havde til start meget fremgang, det lykkedes ham at få tvunget Cunipert ud af Pavia og få ham til at søge tilflugt på et slot på en ø midt i Comosøen. Men Alagis regering var hård og tyrannisk så han mistede snart folkets opbakning. Og endeligt i 689, med folkets og den katolske kirkes opbakning, kunne Cunipert igen gå i offensive. Med mænd fra Piemonte besejrede de Alagis med hans mænd fra Venedig i et blodig slag ved Coronate, ved floden Adda, nær Lodi. Alahis blev dræbt i slaget.

Cunipert nedkæmpede også mange andre forsøg på oprør i hans regeringstid, inklusiv et af Ansfrid af Friuli, som han med succes fik nedkæmpet og underlagt hans magt.

Cunipert havde også held med bilægge de skismatiske stridighederne i den italienske kirke mellem Aquileia og Grado.

Cunipert var gift med den angelsaksiske Hermelinda som fødte ham en søn Liutpert som efterfulgte ham på tronen efter hans død i år 700, omen han da stadig kun var barn. Men grundet en del oprører fra Agilolfinger-slægten, skulle han først igennem en længere borgerkrig.

Cunipert er begravet i Ticinum

Kilder 
 Paulus Diaconus, Historia gentis Langobardorum, femte bog

 

Langobardiske konger
Tjek fødselsår
Pave Johannes

En række paver har benyttet navnet Johannes:
 Johannes I (523-526)
 Johannes II (533-535)
 Johannes III (561-574)
 Johannes IV (640-642)
 Johannes V (685-686)
 Johannes VI (701-705)
 Johannes VII (705-707)
 Johannes, modpave (844: januar)
 Johannes VIII (872-882)
 Johannes IX (898-900)
 Johannes X (914-928)
 Johannes XI (931-935)
 Johannes XII (955-963)
 Johannes XIII (965-972)
 Johannes XIV (983-984)
 Johannes XV (985-996)
 Johannes 16., modpave (997-998)
 Johannes XVII (1003: juni til december)
 Johannes XVIII (1003-1009)
 Johannes XIX (1024-1032)
 Johannes XXI (1276-1277)
 Johannes XXII (1316-1334)
 Johannes XXIII, modpave (1410-1415) (i Pisa)
 Johannes XXIII (1958-1963)

Se også 
 Johannes Paul I (1978: august til september)
 Johannes Paul II (1978-2005)
Vokslev Kirke

Vokslev Kirke er beliggende i Vokslev Sogn, Aalborg Stift, lidt syd for Nibe.

Den oprindelige kirke er opført i 1100-tallet og omfatter koret og ca. 2/3 af den nuværende kirke. Kirkens døbefont er en romansk granitfont, der sandsynligvis har samme alder som kirken. Derimod er dåbsfadet et hollandsk arbejde fra 1650 og har i bunden indgraveret en jagtscene.

I 1250 er apsis bygget til. Forlængelsen af hovedskibet samt tilføjelse af to sideskibe er sket i 1300-tallet, men kun et af sideskibene er tilbage, idet det sydlige blev brudt ned i 1815. Tårnet, våbenhuset og kirkens hvælvinger er fra gotisk tid omkring år 1400.

Altertavlen er midtfeltet af en luthersk fløjaltertavle fra slutningen af 1500-tallet, men det nuværende maleri er malet i 1700-tallet på den oprindelige træbund.

Koret har kalkmalerier fra 1740-50, udført af Viborg-maleren Mogens Trane. Prædikestolen er opsat i 1589 af ejeren af herregården Lundbæk, Christoffer Michilssøn Tornekrans og hustru Daaritte Juul.

Eksterne kilder og henvisninger 

 Byggeår for kirker 
 Vokslev Kirke  hos nordenskirker.dk
 Vokslev Kirke hos KortTilKirken.dk

Kirker i Aalborg Kommune
Kirker i Aalborg Stift
Kirker i Aalborg Amt
Jerzy Franciszek Kulczycki

Jerzy Franciszek Kulczycki (tysk , ukrainsk  (født 1640 i Kulczyce i nærheden af Sambor/Ukraine, død 19. februar 1694 i Wien) var en polsk soldat, spion og tolk.

Biografi 
Kolschitzky var ansat ved Orientalischen Handelskompagnie i Beograd. Under den anden tyrkiske belejring af Wien var han under befaling fra storvesiren Kara Mustafa fra d. 15. juli til d. 13. september 1683, hvor han tilhørte en polsk enhed under den polske konge Jan III Sobieski.

Kolschitzky kom i en alder af 16 år til Wien. Han talte tyrkisk og rumænsk og han var bl.a. under tjeneste for den fra Konstantinopel ledede kejserlige gesandt Johann Philipp Beris. I 1667 trådte han i tjeneste for "Wiener Orientalischen Handelskompanie".

Da storvesiren Kara Mustafas tropper i 1683 havde belejret Wien skulle hans kundskaber for alvor testes. Kolschitzky begav sig gennem de belejrende linjer forklædt som tyrker for derefter at vende tilbage med meddelelsen om at indsatshæren snarest ville sætte i march. Derefter blev han ophævet til rangen af kejserlig tolk. Han fik samtidig en stadig betaling og fik tildelt hofbolig.

At Kolschitzky i 1686 sammen med to andre krigsdeltagere skulle have fået rettighederne til kaffebarerne i Wien er dog pure opspind, som piaristen Gottfried Uhlich satte i verden i 1783 i sin kronik Geschichte der zweyten türkischen Belagerung Wiens, bey der hundertjährigen Gedächtnißfeyer. Kolschitzky døde i 1694 i en alder af 54 år fuldstændig forarmet i Wien.

Kolschitzky-midesmærket i Favoritenstraße blev afsløret d. 12. september 1885, hvilket er årsdagen for Kampen om Wien.

Ifølge de seneste opdagelser skal de første caféer i Wien være åbnet i 1685 af armenieren Johannes Diodato.

Litteratur 
 Karl Teply: Die Einführung des Kaffees in Wien: Georg Franz Koltschitzky, Johannes Diodato, Isaak de Luca, Wien 1980 (Forschungen und Beiträge zur Wiener Stadtgeschichte / Publikationsreihe des Vereins für Geschichte der Stadt Wien. Hrsg.: Felix Czeike Bd. 6)
 Die Türken vor Wien. Europa und die Entscheidung an der Donau 1683. Historisches Museum, Wien 1983

Personer i 1600-tallet
Militærfolk fra Polen
Lightweight Directory Access Protocol

Lightweight Directory Access Protocol eller LDAP får en række forskelligartede systemer til at anvende en fælles kilde for brugeroplysninger. Dette reducerer besværet ved den daglige administration af virksomhedens systemer væsentligt. Dette gælder både for administratorerne og brugerne der ikke skal huske mange forskellige brugernavne og kodeord.

LDAP er defineret som en nem måde at komme i forbindelse med informationen i et bibliotek (X.500 Directory) f.eks authentication af brugeroplysninger eller lignende. Nu er der ikke så mange der præcist benytter X.500, men X.500 har på en måde stået fadder til Vines, Novell NDS og Microsoft Active Directory. LDAP er en protokol, en ensartet måde at kommunikere på, baseret på TCP/IP.

Se også 
 Active Directory

Databasesystemer